Foto: EPA/SOCCORSO ALPINO Italiya markazidagi Gran-Sasso tog‘li massivida qor ko‘chkisi ostida qolgan mehmonxonada halok bo‘lganlar soni 7 kishigacha yetdi. Bu haqda Rai News 24 telekanali xabar bermoqda. Zilzilalar va kuchli qorlar sababli yuzaga kelgan kuchli qor ko‘chkisi 18 yanvarda 1,2 ming metr balandlikda joylashgan 4-qavatli mehmonxonani bosib qolgan. Avvalroq 6 kishi halok bo‘lgani ma’lum qilingandi. 11 kishi tirik topilgan. Yana 22 kishi bedarak yo‘qolgan hisoblanmoqda. Qidiruv-qutqaruv operatsiyasi davom etmoqda.